วันเสาร์ที่ 17 กรกฎาคม 2564
“สุริยะ”ยืนยันขนย้ายสารสไตรีนแล้วเสร็จ 17 ก.ค.นี้ สั่ง กรอ.ตรวจสอบ รง.ที่ใช้สารเคมีอย่างเร่งด่วน
สุริยะเผยการขนย้ายสารเคมีสไตรีนโมโนเมอร์ดำเนินการไปแล้วกว่า650 ตัน คาดสามารถดำเนินการให้แล้วเสร็จภายใน 17 ก.ค. 64พร้อมสั่งการให้กรอ.เร่งตรวจสอบโรงงานที่ใช้สารเคมีในกระบวนการผลิตเน้นโรงงานในชุมชนและเป็นโรงงานที่ได้รับอนุญาตเป็นระยะเวลานานเป็นอันดับแรก
นายสุริยะ จึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยความคืบหน้าการขนย้ายสารสไตรีนโมโนเมอร์ที่ตกค้างในพื้นที่ที่เกิดเหตุเพลิงไหม้โรงงานบริษัทหมิงตี้เคมีคอลจำกัดจังหวัดสมุทรปราการโดยระบุว่าล่าสุดได้ทำการขนย้ายสารเคมีสไตรีนโมโนเมอร์ไปแล้ว650ตัน(ข้อมูลณวันที่15 ก.ค.64) โดยคาดว่าจะสามารถดำเนินการให้แล้วเสร็จภายในวันที่17กรกฎาคมนี้
“นอกจากนี้ผมได้สั่งการกรอ.เร่งตรวจสอบโรงงานที่มีการใช้สารเคมีในกระบวนการผลิตโรงงานประกอบกิจการเกี่ยวกับการผลิตยางเรซินสังเคราะห์ยางอีลาสโตเมอร์พลาสติกโดยเน้นโรงงานในพื้นที่ชุมชนและเป็นโรงงานที่ได้รับอนุญาตประกอบกิจการโรงงานเป็นระยะเวลานานเป็นอันดับแรก”นายสุริยะกล่าว
นายประกอบวิวิธจินดาอธิบดีกรมโรงงานอุตสาหกรรม(กรอ.)กล่าวเสริมว่ากรอ.ส่งเจ้าหน้าที่ลงพื้นที่ตรวจสอบโรงงานฯตามนโยบายของรัฐมนตรีว่าการกระทรวงอุตสาหกรรมโดยมุ่งเน้นไปที่โรงงานที่มีการใช้สารเคมีในกระบวนการผลิตโรงงานประกอบกิจการเกี่ยวกับการผลิตยางเรซินสังเคราะห์ยางอีลาสโตเมอร์พลาสติกจำนวน92โรงงานและโรงงานประกอบกิจการทำเคมีภัณฑ์สารเคมีหรือวัสดุเคมีซึ่งมิใช่ปุ๋ยจำนวน460โรงงานเน้นโรงงานในพื้นที่ชุมชนและเป็นโรงงานที่ได้รับอนุญาตประกอบกิจการโรงงานเป็นระยะเวลานานเป็นอันดับแรกโดยเมื่อวันที่15กรกฎาคม2564ได้มอบหมายให้นายวีระกิตติ์รันทกิจธนวัชร์รองอธิบดีกรมโรงงานอุตสาหกรรมพร้อมด้วยเจ้าหน้าที่กองบริการงานอนุญาตโรงงาน1กองส่งเสริมเทคโนโลยีความปลอดภัยโรงงานและกองบริหารจัดการวัตถุอันตรายเข้าร่วมตรวจสอบโรงงานบริษัทไทยโทเรซินเทติคส์จำกัดเขตบางเขนกรุงเทพฯเป็นที่แรกโดยกรมโรงงานอุตสาหกรรมมีแผนที่จะตรวจสอบโรงงานในพื้นที่กรุงเทพฯและปริมณฑลร่วมกับสำนักงานอุตสาหกรรมจังหวัดประมาณ50โรงงานตลอดเดือนกรกฎาคมนี้
ส่วนกรณีสารสไตรีนที่คงค้างอยู่ภายในบริษัทหมิงตี้เคมีคอลจำกัดที่เกิดเหตุเพลิงไหม้บริษัทหมิงตี้เคมีคอลจำกัดข้อมูลเบื้องต้นเป็นการคาดการณ์ปริมาณสารที่ยังคงเหลืออยู่จากทีมปฏิบัติการฉุกเฉินและผู้เชี่ยวชาญจากบริษัทสารเคมีที่เข้าไปตรวจสอบว่ามีประมาณ600ตันเนื่องจากบริเวณที่วางถังบรรจุสไตรีนยังมีความเสี่ยงและอันตรายต่อผู้ปฏิบัติงานโดยหลังจากทีมปฏิบัติงานได้เข้าควบคุมสถานการณ์ดังกล่าวเพื่อไม่ให้เกิดการทำปฏิกิริยาต่อเนื่องของสารเคมีจนปลอดภัยต่อการขนย้ายได้แล้วจึงได้ตรวจวัดปริมาณสารอีกครั้งพบว่ามีสารสไตรีนอยู่ประมาณ1,000 ตัน ซึ่งสารสไตรีนทั้งหมดจะดำเนินการขนส่งไปกำจัดให้แล้วเสร็จภายในวันที่17กรกฎาคม2564
“เบื้องต้นสำนักงานอุตสาหกรรมจังหวัดสมุทรปราการ(สอจ.)มีคำสั่งมาตรา39แห่งพ.ร.บ.โรงงานพ.ศ. 2562ให้บริษัทฯหยุดประกอบกิจการโรงงานทั้งหมดและให้จัดการสิ่งปฏิกูลหรือวัสดุที่ไม่ใช้แล้วที่เกิดจากเพลิงไหม้ให้เป็นไปตามกฎหมายและให้จัดการสารเคมีที่ตกค้างในภาชนะบรรจุให้มีสภาพปลอดภัยและไม่เป็นอันตรายต่อผู้ที่อยู่อาศัยใกล้เคียงซึ่งจากการประสานกับผู้แทนโรงงานได้รับคำยืนยันว่าความเสียหายที่เกิดขึ้นจากเพลิงไหม้ทั้งหมดทางบริษัทหมิงตี้เคมีคอลฯจะเป็นผู้รับผิดชอบขณะเดียวกันในส่วนของการช่วยเหลือพี่น้องประชาชนที่ได้รับผลกระทบจากเหตุการณ์ดังกล่าวกระทรวงฯกำลังดำเนินการรับเรื่องราวร้องทุกข์ผ่านศูนย์รับเรื่องร้องทุกข์3แห่งทั้งที่สำนักงานอุตสาหกรรมจังหวัดสมุทรปราการสถานีตำรวจภูธรอำเภอบางแก้วและบริษัทหมิงตี้เคมีคอลจำกัดซึ่งผู้ได้รับผลกระทบได้เข้ามายื่นคำขออย่างต่อเนื่อง”อธิบดีกรอ.กล่าวทิ้งท้าย